
BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, trimis cu adresa nr. Plx.552 din 14 septembrie 2020, Comisiei pentru buget, finanţe şi bănci şi Comisiei pentru muncă și protecție socială, pentru dezbatere pe fond, în procedură de urgenţă, Camera Deputaţilor fiind Cameră decizională.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

George-Gabriel VIŞAN
	
	PREŞEDINTE,

Adrian SOLOMON 

RAPORT COMUN

asupra proiectului de Lege pentru aprobarea Ordonanţei de urgenţã a Guvernului nr.132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă
În conformitate cu prevederile art. 94 și 115 alin.(3) din Regulamentul Camerei Deputaţilor, republicat, Comisia pentru buget, finanțe și bănci şi Comisia pentru muncă şi protecţie socială au fost sesizate spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţã a Guvernului nr.132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă.
Conform prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de Lege în ședința din 8 septembrie 2020.

La dezbaterea online a proiectului de Lege s-au avut în vedere avizele favorabile ale Consiliului Economic şi Social, Consiliului Legislativ, Comisiei pentru sănătate şi familie, Comisiei pentru drepturile omului, culte şi problemele minorităţilor naţionale și Comisiei pentru egalitatea de şanse pentru femei şi bărbaţi.

Proiectul de lege supus dezbaterii are ca obiect de reglementare posibilitatea acordată angajatorului de reducere a timpului de muncă al salariaților, cu cel mult 50% din durata prevăzută în contractul individual de muncă, cu repartizarea corespunzătoare a programului de lucru și reducerea corespunzătoare a salariului.
În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru buget, finanțe și bănci şi Comisia pentru muncă și protecție socială şi-au desfăşurat lucrările în şedinţe online separate.

Membrii Comisiei pentru muncă și protecție socială au dezbătut proiectul de Lege în şedinţele online din 26 octombrie 2020 și 4 noiembrie 2020, iar membrii Comisiei pentru buget, finanţe şi bănci în şedinţa online din 9 noiembrie 2020.

La lucrările online ale Comisiei pentru muncă și protecție socială şi-au înregistrat prezenţa 24 deputați, din totalul de 24 de membrii ai comisiei. La lucrările online ale Comisiei pentru buget, finanţe şi bănci, şi-au înregistrat prezenţa un număr de 23 de deputaţi din totalul de 27 de membri.
La dezbaterile care au avut loc în şedinţele online ale Comisiei pentru muncă și protecție socială a participat, în conformitate cu prevederile art.55 și 56 din Regulamentul Camerei Deputaţilor, republicat, domnul Petronel Munteanu, secretar  general adjunct în cadrul Ministerului Muncii şi Protecţiei Sociale.




În urma examinării online a proiectului de Lege şi a opiniilor exprimate, deputații celor două Comisii, au hotărât cu majoritate de voturi, să propună plenului Camerei Deputaților un raport comun de adoptare a proiectului de Lege pentru aprobarea Ordonanţei de urgenţã a Guvernului nr.132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă,  cu amendamentele admise prezentate în Anexa nr.1.

Amendamentul respins se regăsește în Anexa nr.2.
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

George-Gabriel VIŞAN 

	
	 PREŞEDINTE,

Adrian SOLOMON

	SECRETAR,

Andrei POP
	
	SECRETAR,

Violeta RĂDUŢ


	Şef serviciu Giorgiana Ene

Consilier parlamentar Alexandra Nistor
	
	Consilier parlamentar Adriana Breazu

Consilier parlamentar Lidia Ana Vlădescu



Anexa nr.1

AMENDAMENTE ADMISE

În urma dezbaterilor, Comisiile propun adoptarea proiectului de lege cu următoarele amendamente:

	Nr.

crt.
	Text 

ordonanţa de urgenţă
	Text adoptat de Senat 
	Text propus de comisie (autor amendament)
	Motivare

	1. 
	__
	Titlul legii

Lege pentru aprobarea Ordonanței  de urgență a Guvernului nr.132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă


	Nemodificat 
	

	2. 
	__
	Articol unic. - Se aprobă  Ordonanța de urgenţă  a Guvernului nr.132 din 7 august 2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, publicată în Monitorul Oficial al României , Partea I, nr.720 din 10 august 2020, cu următoarea modificare:


	Art.I. - Se aprobă  Ordonanța de urgenţă  a Guvernului nr.132 din 7 august 2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, publicată în Monitorul Oficial al României , Partea I, nr.720 din 10 august 2020, cu modificările și completările ulterioare:

Autori: membrii comisiilor 
	Pentru respectarea exigențelor impuse de normele de tehnică legislativă.

	3. 
	Titlul ordonanţei

Ordonanţă de urgenţă privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă


	__
	Nemodificat 
	

	4. 
	Art. 1. - (1) Prin derogare de la prevederile art. 112 alin. (1) din Legea nr. 53/2003 - Codul muncii, republicată, cu modificările şi completările ulterioare, în cazul reducerii temporare a activităţii determinate de instituirea stării de urgenţă/alertă/ asediu, în condiţiile legii, angajatorii au posibilitatea reducerii timpului de muncă a salariaţilor cu cel mult 50% din durata prevăzută în contractul individual de muncă, cu informarea şi consultarea sindicatului, a reprezentanţilor salariaţilor sau a salariaţilor, după caz, anterior comunicării deciziei salariatului.


	__
	1. La articolul 1, alineatele (1), (2)-(5), (9), partea introductivă a alineatului (11) şi alineatul (14) se modifică şi vor avea următorul cuprins:

”Art. 1. - (1) Prin derogare de la prevederile art. 112 alin.(1) din Legea nr. 53/2003 - Codul muncii, republicată, cu modificările şi completările ulterioare, în condiţiile legii, în cazul reducerii temporare a timpului de muncă, determinate de instituirea stării de urgenţă/alertă/ asediu, în condiţiile legii, pe perioada stării de urgenţă/alertă/asediu, precum şi pe o perioadă de până la 3 luni de la data încetării ultimei perioade în care a fost instituită starea de urgenţă/alertă/asediu, angajatorii au posibilitatea reducerii timpului de muncă a salariaţilor cu cel mult 50% din durata zilnică, săptămânală sau lunară, prevăzută în contractul individual de muncă, cu informarea şi consultarea sindicatului, a reprezentanţilor salariaţilor sau a salariaţilor, după caz, anterior comunicării deciziei salariatului.

Autori: membrii comisiilor

	Pentru respectarea exigențelor impuse de normele de tehnică legislativă.

Pentru asigurarea unui caracter complet al normei.

	5. 
	(2) Reducerea timpului de muncă în condiţiile prevăzute la alin. (1) se stabileşte prin decizia angajatorului, pentru o perioadă de cel puţin 5 zile lucrătoare consecutive, angajatorul având obligaţia de stabilire a programului de muncă pentru întreaga lună. Reducerea timpului de muncă se aplică şi în cazul programului de muncă în ture, precum şi în cazul programului de muncă inegal.


	__
	(2) Reducerea timpului de muncă în condiţiile prevăzute la alin. (1) se stabileşte prin decizia angajatorului, pentru o perioadă de cel puţin 5 zile  lucrătoare, lunar, angajatorul având obligaţia de stabilire a programului de muncă pentru întreaga lună. Reducerea timpului de muncă se aplică şi în cazul programului de muncă în ture, precum şi în cazul programului de muncă inegal.

Autor: deputat Mara Calista


	Utilizarea unei terminologii consacrate.

	6. 
	 (3) Decizia angajatorului privind reducerea timpului de muncă, programul de lucru, modul de repartizare a acestuia pe zile şi drepturile salariale aferente se comunică salariatului cu cel puţin 5 zile înainte de aplicarea efectivă a măsurii şi se transmite în registrul general de evidenţă a salariaţilor cel târziu în ziua anterioară producerii acesteia.


	__
	(3) Decizia angajatorului privind reducerea timpului de muncă, programul de lucru, modul de repartizare a acestuia pe zile şi drepturile salariale aferente se comunică salariatului cu cel puţin 5 zile înainte de aplicarea efectivă a măsurii.

Autor: deputat Adrian Solomon


	Având în vedere că registrul general de evidenţă a salariaţilor nu este actualizat astfel încât să permită angajatorilor înscrierea reducerii timpului de muncă potrivit prezentei ordonanţe.



	7. 
	(4) Pe durata reducerii timpului de muncă în condiţiile prevăzute la alin.(1) salariaţii afectaţi de măsură beneficiază de o indemnizaţie de 75% din diferenţa dintre salariul de bază brut prevăzut în contractul individual de muncă şi salariul de bază brut aferent orelor de muncă efectiv prestate ca urmare a reducerii timpului de muncă, în completarea drepturilor salariale cuvenite, calculate la timpul efectiv lucrat.


	__
	(4) Pe durata reducerii timpului de muncă în condiţiile prevăzute la alin.(1) salariaţii afectaţi de măsură beneficiază de o indemnizaţie de 75% din diferenţa dintre salariul de bază brut lunar prevăzut în contractul individual de muncă şi salariul de bază brut lunar aferent orelor de muncă efectiv prestate ca urmare a reducerii timpului de muncă, în completarea drepturilor salariale cuvenite, calculate la timpul efectiv lucrat.

Autor: deputat Mara Calista


	Utilizarea unei terminologii consacrate.

	8. 
	(5) Indemnizaţia prevăzută la alin. (4) este suportată de angajator şi se achită la data plăţii salariului aferent lunii respective, urmând a se deconta din bugetul asigurărilor pentru şomaj după îndeplinirea de către angajator a obligaţiilor declarative şi de plată aferente veniturilor din salarii şi asimilate salariilor din perioada pentru care se face solicitarea în conformitate cu prevederile Legii nr.227/2015 privind Codul fiscal, cu modificările şi completările ulterioare. Procedura de decontare a sumelor, precum şi perioada de aplicare a măsurii prevăzute la alin.(1) se stabilesc prin hotărâre a Guvernului.


	__
	(5) Indemnizaţia prevăzută la alin. (4) este suportată de angajator, din capitolul aferent cheltuielilor de personal din bugetul de venituri şi cheltuieli al acestuia, şi se achită la data plăţii salariului aferent lunii respective, urmând a se deconta, în cel mult 5 zile de la emiterea deciziei prevăzută la art.11 alin.(4), din bugetul asigurărilor pentru şomaj după îndeplinirea de către angajator a obligaţiilor declarative şi de plată aferente veniturilor din salarii şi asimilate salariilor din perioada pentru care se face solicitarea în conformitate cu prevederile Legii nr.227/2015 privind Codul fiscal, cu modificările şi completările ulterioare. Procedura de decontare a sumelor se stabileşte prin hotărâre a Guvernului.

Autori: membrii comisiilor

	Pentru detalierea procedurii de acordare/decontare a indemnizaţiei.



	9. 
	(6) În situaţia în care angajatorul nu recuperează indemnizaţia acordată potrivit alin. (5) de la bugetul asigurărilor pentru şomaj, acesta nu are dreptul de a o recupera de la salariat.


	__
	nemodificat
	

	10. 
	(7) Indemnizaţia prevăzută la alin. (4) reprezintă venit de natură salarială şi este supusă impozitării şi plăţii contribuţiilor sociale, în condiţiile legii. Pentru calculul impozitului pe venit se aplică regulile prevăzute la art. 78 alin. (2) lit. a) din Legea nr. 227/2015, cu modificările şi completările ulterioare.
	__
	nemodificat
	

	11. 
	(8) În situaţia în care, în cursul aceleiaşi luni, salariatul obţine atât venituri din salarii, cât şi indemnizaţia prevăzută la alin. (4), în vederea impozitării, acestea se cumulează, în vederea acordării deducerii personale. Impozitul lunar se determină potrivit prevederilor art. 78 alin. (2) lit. a) din Legea nr. 227/2015, cu modificările şi completările ulterioare.


	__
	nemodificat
	

	12. 
	(9) Pe perioada de aplicabilitate a măsurii  prevăzute la alin. (1) sunt interzise angajarea de personal pentru prestarea unor activităţi identice ori similare cu cele prestate de către salariaţii al căror timp de muncă a fost redus, precum şi subcontractarea de activităţi desfăşurate de salariaţii al căror timp de muncă a fost redus. Interdicţia se raportează şi la nivel de filială, sucursală sau alte sedii secundare definite de Legea societăţilor nr. 31/1990, republicată, cu modificările şi completările ulterioare.


	__
	(9) Pe perioada de aplicabilitate a măsurii  prevăzute la alin. (1) sunt interzise angajarea de personal pentru prestarea unor activităţi identice ori similare cu cele prestate de către salariaţii al căror timp de muncă a fost redus, precum şi subcontractarea de activităţi desfăşurate de salariaţii al căror timp de muncă a fost redus. Interdicţia se raportează la nivel de filială, sucursală sau alte sedii secundare definite de Legea societăţilor nr. 31/1990, republicată, cu modificările şi completările ulterioare.

Autor: deputat Mara Calista


	Pentru claritatea normei şi evitarea unor situaţii în care angajatorul nu poate aplica mobilitatea personalului.

	13. 
	(10) Pe perioada de aplicabilitate a măsurii prevăzute la alin. (1), salariatul beneficiază de toate celelalte drepturi prevăzute în contractul individual de muncă sau în contractul colectiv de muncă, proporţional cu timpul efectiv lucrat.


	__
	nemodificat
	

	14. 
	(11) Angajatorul poate dispune măsura reducerii timpului de muncă în condiţiile prevăzute la alin. (1) şi (2) şi poate solicita decontarea indemnizaţiei prevăzute la alin. (4) dacă sunt îndeplinite cumulativ următoarele condiţii:


	__
	(11) Angajatorul poate dispune măsura reducerii timpului de muncă în condiţiile prevăzute la alin.(1) şi (2), cu respectarea prevederilor art.41 alin.(3) lit.f) din Legea nr.53/2003, cu modificările şi completările ulterioare, şi poate solicita decontarea indemnizaţiei prevăzute la alin. (4) dacă sunt îndeplinite cumulativ următoarele condiţii:

Autor: deputat Adrian Solomon


	

	15. 
	a) măsura afectează cel puţin 10% din numărul de salariaţi ai unităţii;

b) reducerea activităţii este justificată de o diminuare a cifrei de afaceri din luna anterioară aplicării măsurii prevăzute la alin. (1) sau, cel mult, din luna dinaintea lunii anterioare acesteia cu cel puţin 10% faţă de luna similară din anul anterior. În cazul organizaţiilor neguvernamentale, precum şi al angajatorilor din categoria reglementată de Ordonanţa de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări prin Legea nr. 182/2016, diminuarea se raportează la veniturile realizate.


	__
	Lit.a)-b) nemodificate


	

	16. 
	(12) Pe perioada aplicării măsurii prevăzute la alin. (1), salariaţii afectaţi de această măsură nu pot efectua muncă suplimentară la acelaşi angajator.

(13) Pe perioada aplicării măsurii prevăzute la alin. (1), salariaţilor afectaţi nu le poate fi redus programul de lucru în temeiul art. 52 alin.(3) din Legea nr. 53/2003 - Codul muncii, republicată, cu modificările şi completările ulterioare.


	__
	nemodificate


	

	17. 
	(14) Prin excepţie de la prevederile alin. (10), în cazul angajatorilor care aplică măsura prevăzută la alin. (1), acordarea de bonusuri, precum şi alte adaosuri la salariul de bază pentru structura de management a angajatorului se efectuează după finalizarea perioadei de aplicare a măsurii.
	__
	(14) Prin excepţie de la prevederile alin. (10), în cazul angajatorilor care aplică măsura de la alin. (1), acordarea de bonusuri, la salariul de bază, pentru structura de management a angajatorului, se efectuează după finalizarea perioadei de aplicare a măsurii.

Autor: deputat Mara Calista
	OUG impune interdicţia de a plăti bonusuri structurii de conducere în timpul aplicării mecanismului de muncă - fidelitate, chirie, asigurare de sănătate, etc. şi bonusurile de performanţă care sunt periodice în funcţie de rezultate şi care nu se acordă cu regularitate, ci condiţionat. Primele sunt direct legate de activitatea lunară a angajaţilor şi nu pot fi întrerupte sau amânate (ex. chirie, asigurare medicală), astfel că nu se justifică interzicerea lor pe durata aplicării schemei de muncă flexibilă.

     

	18. 
	(15) În lunile în care se aplică reducerea timpului de muncă, în condiţiile prevăzute la alin.(1), angajatorul nu poate iniţia concedieri colective.

(16) Prevederile alin.(1)-(15) se aplică şi în cazul ucenicilor, cu condiţia ca angajatorul să asigure ucenicului accesul la pregătire teoretică şi practică pentru dobândirea competenţelor prevăzute de standardul ocupaţional, respectiv de standardul de pregătire profesională, potrivit Legii nr. 279/2005 privind ucenicia la locul de muncă, republicată, cu modificările ulterioare.


	__
	Nemodificate


	

	19. 
	__
	__
	2. După articolul 1 se introduce un nou articol, art.11, cu următorul cuprins:

”Art.11. - (1) În vederea decontării sumelor solicitate potrivit art.1 alin.(11), angajatorul trebuie să depună o cerere însoțită de următoarele documente:

a) copie a deciziei privind reducerea timpului de muncă, semnată de angajat că a luat la cunoştinţă;

b) balanța lunară de verificare, pentru perioada prevăzută la art.1 alin.(11) lit.b);

c) un acord încheiat cu reprezentanţii sindicatului din cadrul unităţii sau, în cazul în care nu există un sindicat, cu reprezentanţii salariaţilor, referitor procentul din numărul de salariaţi pentru care s-a dispus reducerea timpului de muncă;

d) lista persoanelor care urmează să beneficieze de indemnizaţia prevăzută la art.1 alin. (4);

e) copie a documentelor de plată a salariilor, cu evidenţierea plăţii indemnizaţiei. 

(2) Cererea de decontare şi documentele prevăzute la alin. (1) se depun de către angajator, în format electronic sau în format letric, până la data de 25 a fiecărei luni pentru plata indemnizaţiei din luna anterioară, la agenţia pentru ocuparea forţei de muncă judeţeană, precum şi a municipiului Bucureşti, în raza căreia îşi are sediul social.

(3) În situaţia în care cererea este depusă de către angajator la o dată ulterioară celei prevăzute la alin.(2), suma aferentă lunii pentru care se face solicitarea se decontează în luna următoare.

(4) Agenţiile pentru ocuparea forţei de muncă judeţene, precum şi a municipiului Bucureşti, în urma verificării documentelor depuse de către angajator, emit o decizie, în cel mult 5 zile de la depunerea corectă a documentelor, în care se precizează că sunt respectate de către angajator condițiile prevăzute la art.1 alin.(11).”

Autori: membrii comisiilor

	Trebuie  precizată în lege procedura şi condițiile privind decontarea sumelor către angajatori.

Pentru rezolvarea unor lipsuri ale textului OUG care au fost constatate în urma aplicării ordonanţei şi care au dus la întârzierea sau imposibilitatea plăţilor către angajatori. 



	20. 
	Art.2. - (1) Indemnizaţia prevăzută la art. 1 alin. (4) se ia în calcul la stabilirea stagiului de cotizare de minimum 12 luni în ultimele 24 de luni premergătoare datei înregistrării cererii pentru indemnizaţia de şomaj, acordată potrivit Legii nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.


	__
	3. La articolul 2, alineatul (1) se modifică şi va avea următorul cuprins:
”Art. 2. - (1) Prin derogare de la prevederile art. 34 alin.(1) lit.a) din Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu

modificările şi completările ulterioare, perioadele în care persoanele beneficiază de reducerea timpului de muncă şi de indemnizaţia prevăzută la art.1 alin.(4) constituie stagiu asimilat în sistemul asigurărilor pentru şomaj şi se ia în calcul la stabilirea stagiului de cotizare de minimum 12 luni în ultimele 24 de luni premergătoare datei înregistrării cererii pentru indemnizaţia de şomaj acordată potrivit Legii nr. 76/2002, cu modificările şi completările ulterioare.”

Autori: membrii comisiilor

	Pentru respectarea exigențelor impuse de normele de tehnică legislativă.

Pentru asigurarea unui caracter complet al normei.



	21. 
	(2) Prin excepţie de la prevederile art. 2205 din Legea nr. 227/2015, cu modificările şi completările ulterioare, angajatorii datorează contribuţia asiguratorie pentru muncă pentru perioada prevăzută la art. 1 atât pentru drepturile salariale aferente timpului de muncă lucrat, cât şi pentru indemnizaţia prevăzută la art.1 alin. (4) care constituie stagiu asimilat în sistemul asigurărilor pentru şomaj.

(3) Pentru stabilirea şi calculul indemnizaţiei de şomaj prevăzute de Legea nr. 76/2002, cu modificările şi completările ulterioare, se utilizează şi indemnizaţia prevăzută la art. 1 alin. (4).


	__
	nemodificate


	

	22. 
	Art. 3. - (1) În cazul reducerii temporare a activităţii determinate de situaţiile prevăzute la art. 1 alin. (1), pe perioada stabilită potrivit prevederilor art. 1 alin. (5), profesioniştii, astfel cum sunt reglementaţi de art. 3 alin.(2) din Legea nr. 287/2009 privind Codul civil, republicată, cu modificările ulterioare, precum şi persoanele care au încheiate convenţii individuale de muncă în baza Legii nr.1/2005 privind organizarea şi funcţionarea cooperaţiei, republicată, cu modificările ulterioare, beneficiază, la cerere, în baza declaraţiei pe propria răspundere, de o indemnizaţie lunară de 41,5% din câştigul salarial mediu brut prevăzut de Legea bugetului asigurărilor sociale de stat pe anul 2020 nr. 6/2020, cu modificările şi completările ulterioare.


	__
	4. La articolul 3, alineatul (1) se modifică și va avea următorul cuprins:

”Art. 3. - (1) În cazul reducerii timpului de muncă, determinată de situaţiile prevăzute la art. 1 alin. (1), pe perioada stabilită potrivit prevederilor art. 1 alin. (1), profesioniştii, astfel cum sunt reglementaţi de art. 3 alin.(2) din Legea nr. 287/2009 privind Codul civil, republicată, cu modificările ulterioare, precum şi persoanele care au încheiate convenţii individuale de muncă în baza Legii nr.1/2005 privind organizarea şi funcţionarea cooperaţiei, republicată, cu modificările ulterioare, beneficiază, la cerere, în baza declaraţiei pe propria răspundere, de o indemnizaţie lunară de 41,5% din câştigul salarial mediu brut prevăzut de Legea bugetului asigurărilor sociale de stat pe anul 2020 nr. 6/2020, cu modificările şi completările ulterioare.”

Autori: membrii comisiilor

	Pentru respectarea exigențelor impuse de normele de tehnică legislativă.

Pentru claritatea normei.

	23. 
	(2) Plata indemnizaţiei prevăzute la alin. (1) se realizează de la bugetul de stat alocat Ministerului Muncii şi Protecţiei Sociale, prin Agenţia Naţională pentru Plăţi şi Inspecţie Socială şi agenţiile pentru plăţi şi inspecţie socială judeţene, respectiv a municipiului Bucureşti.

(3) Pentru indemnizaţia prevăzută la alin. (1) se datorează impozit pe venit, contribuţia de asigurări sociale şi contribuţia de asigurări sociale de sănătate, în cotele prevăzute în Legea nr. 227/2015, cu modificările şi completările ulterioare, sau potrivit reglementărilor specifice, în cazul profesioniştilor asiguraţi în sisteme proprii de asigurări sociale.

(4) Obligaţiile fiscale menţionate la alin. (3) se declară prin declaraţia unică privind impozitul pe venit şi contribuţiile sociale datorate de persoanele fizice şi se plătesc de către persoanele fizice beneficiare la termenul prevăzut la art. 122 alin. (1) din Legea nr. 227/2015, cu modificările şi completările ulterioare, cu excepţia persoanelor care au încheiate convenţii individuale de muncă în baza Legii nr. 1/2005, republicată, cu modificările ulterioare, ale căror obligaţii fiscale se declară, se reţin şi se plătesc de către societatea cooperativă, prin declaraţia privind obligaţiile de plată a contribuţiilor sociale, impozitului pe venit şi evidenţa nominală a persoanelor asigurate, la termenele prevăzute la art. 147 alin. (1) din Legea nr. 227/2015, cu modificările şi completările ulterioare.

(5) Durata efectivă de aplicare a măsurii prevăzute la alin. (1), categoriile de profesionişti, precum şi procedura de plată a indemnizaţiei se stabilesc prin hotărârea Guvernului prevăzută la art. 1 alin. (5). Prin excepţie, în anul 2020, beneficiază de indemnizaţia prevăzută la alin. (1) profesioniştii şi persoanele care au încheiate convenţii individuale de muncă în baza Legii nr. 1/2005, republicată, cu modificările ulterioare, care au beneficiat de indemnizaţia prevăzută la art. XV alin. (1) din Ordonanţa de urgenţă a Guvernului nr. 30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, aprobată cu modificări şi completări prin Legea nr. 59/2020, cu completările ulterioare.


	__
	nemodificate


	

	24. 
	Art.4. - (1) Pentru persoanele care desfăşoară activităţi necalificate cu caracter ocazional, potrivit prevederilor Legii nr. 52/2011 privind exercitarea unor activităţi cu caracter ocazional desfăşurate de zilieri, republicată, cu modificările şi completările ulterioare, denumite în continuare zilieri, care îşi desfăşoară activitatea în unul dintre domeniile prevăzute la art. 13 din Legea nr. 52/2011, republicată, cu modificările şi completările ulterioare, afectate de întreruperea sau restrângerea activităţii ca urmare a efectelor coronavirusului SARS-CoV-2, pentru o perioadă de trei luni, la alegerea beneficiarului de lucrări, dar nu mai târziu de 31 decembrie 2020, se acordă de la bugetul de stat o sumă reprezentând 35% din remuneraţia cuvenită zilei de muncă.

(2) Suma prevăzută la alin.(1) se acordă de către beneficiarul de lucrări, din bugetul propriu, la momentul plăţii contravalorii muncii zilnice, şi, ulterior, se decontează integral, la cererea acestuia, pentru persoanele pentru care a fost plătită, de la bugetul de stat alocat Ministerului Muncii şi Protecţiei Sociale, prin Agenţia Naţională pentru Plăţi şi Inspecţie Socială şi agenţiile pentru plăţi şi inspecţie socială judeţene, respectiv a municipiului Bucureşti. Decontarea se efectuează în termen de cel mult 10 zile de la data depunerii cererii, în baza unei proceduri care se aprobă prin hotărâre a Guvernului.

(3) Cererea prevăzută la alin.(2) însoţită de listele cu zilierii beneficiari ai sumei prevăzute la alin. (1) se depun de către beneficiarii de lucrări, spre decontare şi încasare, la agenţiile pentru plăţi şi inspecţie socială judeţene, respectiv a municipiului Bucureşti în a căror rază teritorială îşi desfăşoară activitatea sau îşi au sediul social, lunar, pentru luna anterioară, până la data de 5 a fiecărei luni, în format electronic.

(4) În situaţia în care cererea este depusă de către beneficiarul de lucrări la o dată ulterioară celei prevăzute la alin. (3), suma aferentă lunii pentru care se solicită se decontează în luna următoare.

(5) Suma prevăzută la alin.(1) reprezintă venit de natură salarială pentru care se datorează impozit pe venit şi contribuţie de asigurări sociale pentru care există obligaţia plăţii potrivit prevederilor Legii nr. 227/2015, cu modificările şi completările ulterioare.


	__
	Nemodificat
	

	25. 
	Art. 5. - (1) Până la 31 decembrie 2020, dar nu mai mult de o perioadă de 3 luni, la alegerea angajatorului, pentru angajaţii care încheie contracte individuale de muncă pe perioadă determinată de până la 3 luni, se asigură decontarea unei părţi din salariul acordat acestora, suportată din bugetul asigurărilor pentru şomaj, reprezentând 41,5% din salariul aferent zilelor lucrate în aceste locuri de muncă, pentru o perioadă de lucru de 8 ore/zi, dar nu mai mult de 41,5% din câştigul salarial mediu brut prevăzut de Legea bugetului asigurărilor sociale de stat pe anul 2020 nr. 6/2020, cu modificările şi completările ulterioare, aferent perioadei lucrate.

(2) Angajatorul are obligaţia de a plăti integral contravaloarea muncii prestate în baza contractului individual de muncă pe perioadă determinată, suma reprezentând procentul de 41,5% prevăzut la alin. (1) fiind decontată ulterior de către Agenţia Naţională pentru Ocuparea Forţei de Muncă, denumită în continuare ANOFM.

(3) Decontarea sumei prevăzute la alin. (1) se face la cererea angajatorilor pe baza declaraţiei pe propria răspundere din care să rezulte îndeplinirea condiţiilor prevăzute la alin. (1) însoţită de lista persoanelor pentru care se solicită decontarea sumei prevăzute la alin. (1), asumată de reprezentantul legal al angajatorului, după îndeplinirea de către aceştia a obligaţiilor declarative şi de plată aferente veniturilor din salarii şi asimilate salariilor, prevăzute de Legea nr. 227/2015, cu modificările şi completările ulterioare, din perioada pentru care se face solicitarea.

(4) Decontarea din bugetul asigurărilor pentru şomaj a sumelor prevăzute la alin. (1) se efectuează în termen de cel mult 10 zile de la data depunerii cererii prevăzute la alin. (3), în baza unei proceduri care se aprobă prin hotărâre a Guvernului.


	__
	Nemodificat
	

	26. 
	Art.6 alin.(1)

Art.6. - (1) Pentru desfăşurarea activităţii în regim de telemuncă, în conformitate cu prevederile Legii nr. 81/2018 privind reglementarea activităţii de telemuncă, se acordă, o singură dată, angajatorilor pentru fiecare telesalariat un sprijin financiar în valoare de 2.500 lei în scopul achiziţionării de pachete de bunuri şi servicii tehnologice necesare desfăşurării activităţii în regim de telemuncă.
	__
	Nemodificat
	

	27. 
	Art.6 alin.(2)

(2) Suma prevăzută la alin.(1) se acordă, în ordinea depunerii solicitărilor, până la 31 decembrie 2020, din bugetul asigurărilor de şomaj, prin ANOFM, în limita fondurilor alocate cu această destinaţie, angajatorilor, pentru angajaţii care au lucrat în regim de telemuncă în perioada stării de urgenţă pentru cel puţin 15 zile lucrătoare.


	La articolul 6, alineatul (2) va avea următorul cuprins:

„(2) Suma prevăzută la alin.(1) se acordă, în ordinea depunerii solicitărilor, până la 31 decembrie 2020, din bugetul asigurărilor de şomaj, prin ANOFM, în limita fondurilor alocate cu această destinaţie, angajatorilor, pentru angajaţii care au lucrat în regim de telemuncă în perioada stării de urgenţă sau a stării de alertă pentru cel puţin 15 zile lucrătoare.”


	Devine pct.5 nemodificat
	Pentru respectarea exigențelor impuse de normele de tehnică legislativă.

	28. 
	Art.6 alin.(3)-(5)

(3) Modalitatea de acordare şi categoriile de bunuri ce pot fi achiziţionate conform alin.(1) se stabilesc prin ordin al ministrului muncii şi protecţiei sociale, care se publică în Monitorul Oficial al României, Partea I, în termen de 10 zile de la publicarea prezentei ordonanţe de urgenţă.

(4) În termen de 30 de zile de la acordarea sumei prevăzute la alin.(1), angajatorul are obligaţia de a transmite ANOFM documente justificative referitoare la achiziţia categoriilor de bunuri stabilite prin ordinul ministrului muncii şi protecţiei sociale.

(5) În cazul nerespectării obligaţiei de transmitere a documentelor justificative referitoare la achiziţia categoriilor de bunuri stabilite prin ordinul ministrului muncii şi protecţiei sociale, angajatorul restituie integral suma acordată, în termen de 30 de zile de la expirarea termenului prevăzut la alin.(4).


	__
	Nemodificate


	 

	29. 
	Art. 7. - (1) Prevederile prezentei ordonanţe de urgenţă nu se aplică următoarelor categorii de angajatori:

a) instituţii publice, astfel cum sunt acestea definite prin Legea nr. 500/2002 privind finanţele publice, cu modificările şi completările ulterioare, precum şi prin Legea nr. 273/2006 privind finanţele publice locale, cu modificările şi completările ulterioare;

b) angajatorii care se află în faliment, dizolvare, lichidare sau care au activităţile suspendate, potrivit legii;

c) angajatorii care sunt înregistraţi în jurisdicţii necooperante în scopuri fiscale.

(2) Indemnizaţia prevăzută la art. 1 alin. (4) nu se cumulează pentru acelaşi angajat cu măsura prevăzută la art. 5, cu măsurile active de sprijin acordate potrivit art. I şi III din Ordonanţa de urgenţă a Guvernului nr. 92/2020 pentru instituirea unor măsuri active de sprijin destinate angajaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru modificarea unor acte normative şi nici cu măsurile de stimulare a angajatorilor finanţate din bugetul asigurărilor pentru şomaj prevăzute de Legea nr. 76/2002, cu modificările şi completările ulterioare.


	__
	Nemodificat
	

	30. 
	Art. 8. - (1) Primirea la muncă sau prestarea oricărui alt tip de muncă, inclusiv în regim de telemuncă sau muncă la domiciliu în interesul angajatorului, a unuia sau a mai multor salariaţi, în afara programului de lucru stabilit în conformitate cu art. 1, constituie contravenţie şi angajatorul se sancţionează cu amendă de 20.000 lei pentru fiecare persoană astfel identificată, fără a depăşi valoarea cumulată de 200.000 lei.

(2) Dispoziţiile referitoare la contravenţia prevăzută la alin. (1) se completează cu prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.


	__
	Nemodificat
	

	31. 
	Art. 9. - Constatarea contravenţiilor şi aplicarea sancţiunilor potrivit prevederilor art. 8 se efectuează de către inspectorii de muncă.
	__
	Nemodificat 
	

	32. 
	Art. 10. - Pentru anul 2020, hotărârea Guvernului prevăzută la art. 1 alin. (5), art. 4 alin. (2) şi art. 5 alin. (4) se aprobă în termen de maximum 30 de zile de la intrarea în vigoare a prezentei ordonanţe de urgenţă.


	__
	Nemodificat 
	


	33. 
	Art. 11. - Prevederile art. 8 intră în vigoare la 30 de zile de la data publicării prezentei ordonanţe de urgenţă în Monitorul Oficial al României, Partea I.


	__
	Nemodificat 
	

	34. 
	__
	__
	Art.II. – În termen de 30 de zile de la data publicării prezentei legi în Monitorul Oficial al României, Partea I, Hotărârea Guvernului nr.719/2020 pentru aprobarea procedurii de decontare şi de plată a sumelor acordate în baza Ordonanţei de urgenţă a Guvernului nr. 132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, publicată în Monitorul Oficial al României, Partea I, nr.794 din 31 august 2020, se modifică în mod corespunzător.
Autori: membrii comisiilor

	Prevedere necesară, având în vedere modificările propuse.


Anexa nr.2

AMENDAMENTE RESPINSE

În urma dezbaterilor, Comisiile au respins următorul amendament:

	Nr. crt.
	Text

iniţial
	Text propus

(autor amendament)
	MOTIVARE

1. Argumente susţinere
2. Argumente respingere
	Camera decizională

	1. 
	Art.1, alin.(11), partea introductivă

(11) Angajatorul poate dispune măsura reducerii timpului de muncă în condiţiile prevăzute la alin. (1) şi (2) şi poate solicita decontarea indemnizaţiei prevăzute la alin. (4) dacă sunt îndeplinite cumulativ următoarele condiţii:

...


	(11) Angajatorul poate dispune măsura reducerii timpului de muncă în condiţiile prevăzute la alin. (1) şi (2) prin derogare de la prevederile art.41 alin.(3) lit.f) din Legea nr.53/2003, cu modificările şi completările ulterioare, şi poate solicita decontarea indemnizaţiei prevăzute la alin.(4) dacă sunt îndeplinite cumulativ următoarele condiţii:

...

Autor: deputat Cristian Seidler


	1. Pentru a asigura respectarea prevederilor Codului muncii, care precizează că un contract individual de muncă poate fi modificat numai prin acordul părţilor, cu referire la elementele prevăzute la art.41 alin.(3) din Codul muncii, printre care se regăseşte şi timpul de muncă.

Cu titlu de excepţie, modificarea unilaterală a contractului individual de muncă este posibilă numai în cazurile şi în condiţiile prevăzute de Codul muncii, or reducerea timpului de muncă pentru motivele prevăzute de prezenta ordonanţă de urgenţă nu se regăsesc în Legea nr.53/2003.

2. Respins la vot.


	Camera Deputaţilor

